Lilianna Lungina

Lilianna Zinovievna Lungina, jaiotzez Markovitx, (; Smolensk, 1920ko ekainaren 16a – Mosku, 1998ko urtarrilaren 13a) errusiar-sobietar itzultzaile eta filologoa izan zen.
 Bizitza 
Lilianna Lungina 1920ko ekainaren 16an jaio zen Smolensken. Haren aita, Zinovi Markovitx, meatze-ingeniaria ofizioz, Anatoli Lunatxarski Hezkuntzarako Herri-Komisarioaren diputatua izan zen eta geroago merkataritzako ordezkaria, eta amak, Maria Libersonek, txotxongiloen antzokian lan egin zuen. 

Haurtzaroa Alemanian, Palestinan eta Frantzian eman zuen. 1934an Sobietar Batasunera itzuli zen. Moskuko 204. eskolan graduatu ondoren, Filosofia, Literatura eta Historia Institutuan ikasten hasi zen (ikasten ari zela, institutu hori Moskuko Estatu Unibertsitateko filologia fakiltatearekin bat egin zen). Geroago frantsesa eta alemana irakatsi zituen.

Lunginaren oroitzapenen arabera, frantsesezko eta alemanezko liburuen itzulpenak argitaratzea ukatu zioten Sobietar Batasuneko ezkutuko antisemitismoa zela eta. Detskaia Literatura argitaletxean lan egin zuen Boris Gribanov lagunaren aholkuz, suedierazko haur eta gazte literatura itzultzen hasi zen. 1957an, Astrid Lindgrenen Lillebror och Karlsson på taket liburua itzuli zuen, eta geroago egile horren beste hiru liburu: Pippi Långstrump, Emil i Lönneberga eta Ronja Rövardotter.

1990ean Les saisons de Moscou : 1933—1990 liburua idatzi zuen frantsesez eta Elle aldizkariaren saria irabazi zuen.

Semion Lungin gidoilariaren emaztea eta Pavel Lungin zinema zuzendariaren ama zen.

1998ko urtarrilaren 13an hil zen Moskun, eta Novodevitxie hilerrian lurperatu zuten.

2009an, Podstrotxnik film dokumentala estreinatu zen, Lunginaren bizitzako azken urteetan grabatutako ahozko istorio batzuk biltzen dituena. Urtebete geroago izen bereko liburua agertu zen.

 Erreferentziak 

 Kanpo estekak 

Kategoria:Smolensk oblasteko jendea
Kategoria:Sobietar Batasuneko hizkuntzalariak
Kategoria:Errusiako hizkuntzalariak
Kategoria:Emakume hizkuntzalariak
Kategoria:Filologoak
Kategoria:Sobietar Batasuneko itzultzaileak
Kategoria:Errusiako itzultzaileak
Kategoria:Emakume itzultzaileak
Kategoria:Errusiako juduak
Kategoria:Moskun hildakoak